Der er fortsat en nordjysk kommune, der skiller sig ud med et nul, når det handler om dagens coronatal offentliggjort af Statens Serum Institut; nemlig Læsø. Her er der inden for den seneste uge ikke registreret et eneste tilfælde af coronasmittet blandt de 208, der er blevet testet. I den anden ende af skalaen ligger Vesthimmerlands Kommune, der har det for tiden højeste incidenstal, altså det tal man beregner pr 100.000 indbyggere. I Vesthimmerlands Kommune er 22 personer inden for den seneste uge blevet testet positiv for corona, og det giver kommunen et incidenstal på 60,1 - og det er det højeste i Nordjylland. Derefter kommer Hjørring Kommune, hvor 35 indbyggere i løbet af de seneste syv dage er testet positiv, det giver et incidenstal på 54,4. I hele Nordjylland er der den seneste uge blevet testet 94.825 borgere, 253 af dem er positive, det giver et samlet incidenstal på 43 og en positivprocent på 0.27. På landsplan ligger incidenstallet på 78, mens smittetrykket hedder 0,33 procent.

Opsummering:
Nordjylland ligger med et samlet incidenstal på 43 et stykke under landsgennemsnittet, der er på 78.